Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

Panevėžio specialioji mokykla-daugiafunkcis centras

Dainė Šilienės

**METŲ VEIKLOS ATASKAITA**

2023-01-19 Nr.

Panevėžys

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Įgyvendinat Panevėžio specialiosios mokyklos-daugiafunkcio centro (toliau - Centras) 2019-2023 metų strateginio ir 2022 metų veiklos planuose nustatytus tikslus ir uždavinius, orientuotus į kokybišką švietimo bei socialinės globos paslaugų teikimą specialiųjų ugdymosi poreikių turintiems mokiniams bei socialinių paslaugų gavėjams, 2022 metais prioritetas - stiprinti centro bendruomenės profesionalumą, individualizuojant ugdymo procesą bei užtikrinti kokybiškų paslaugų teikimą saugioje, sveikoje ir individualiai pritaikytoje aplinkoje.  Centre suformuotos 3 lavinamosios klasės, 1 ikimokyklinė grupė, 6 dienos socialinės globos grupės (4 skirtos vaikams, 2 suaugusiems), 1 vaikui, likusiam be tėvų globos, teikiamos trumpalaikės socialinės globos paslaugos. Centre dirba mokytojai, švietimo pagalbos specialistai, socialiniai darbuotojai, socialinių darbuotojų padėjėjai, sveikatos priežiūros specialistai, aptarnaujantis ir ūkinis personalas.  2022 metams iškelti tokie tikslai:  1. Užtikrinti kokybišką švietimo pagalbą, pritaikant ugdymosi metodų ir priemonių įvairovę prie individualių ugdytinių gebėjimų ir poreikių.  2. Užtikrinti ugdytinių saugią emocinę aplinką stiprinant socialinius įgūdžius.  **1 tikslo** - užtikrinti kokybišką švietimo pagalbą, pritaikantugdymosi metodų ir priemonių įvairovę prie individualių ugdytinių gebėjimų ir poreikių- įgyvendinimui :  \* Kiekvienam mokiniui du kartus metuose sudarytos individualizuotos ugdymo programos pagal kiekvieno individualius gebėjimus ir poreikius, akcentuojant individualius mokymosi metodus ir priemones*.*  *\** Modernizuotos edukacinės erdvės, pritaikytos labai didelių poreikių turintiems mokiniams (įrengta lauko klasė), pritaikytos 2 klasių patalpos, tai leidžia kūrybiškai ir žaismingai įsitraukti į kasdienines veiklas, didėja mokymosi motyvacija.  *\** Centre taikoma alterntyviosios komunikacijos (simbolių) sistema. Centro erdvėse nuolat atnaujinami simboliai (informaciniai užrašai, užsiėmimų tvarkaraščiai ir kita).  \* Įvaldytas mokymui(si) skirtų IT programų panaudojimas: ,,Learnings AAPS“, ,,Storyjumper“, sėkmingai naudojama udymo procese.(bent 60 proc. mokytojų šias programas naudoja pamokose)  \* Centre įdiegtas šviesolaidinis spartusis internetas, mokinių reikmėms įsigijome 1 naują kompiuterį, 2 planšetes, ausines.  \* Siekiant individualizuoti ugdymo turinį, gerinti mokymosi rezultatus, centre taikomos pasiteisinusios integruotos veiklos. Pravesta net 35 integruotos veiklos (planuota 7-8), iš jų 10 praktinių veiklų (planuota 6).  \* Vykdoma tiriamoji eksperimentinė veikla: ,,Labaratorija kieme" (100 proc mokytojų pravedė bent 5 pamokas centro kieme. Pravesta 30 (planuota 17) ugdymo veiklų kitose netradicinėse aplinkose: Žaliojoje girioje, Burbiškio dvare, miesto parkuose ir kitose aplinkose. Organizuota veikla: ,,Indėnų dainų ir būgnų ratas“.  \*Remiantis centro pedagogų kvalifikacijos tobulinimo prioritetu, dalintis sėkmingo darbo metodais ir periimti teigiamus sėkmės pavyzdžius, organizuotas kvalifikacinis renginys-konferencija su Panevėžio l/d Vaikystė “Edukacinių erdvių pritaikymas specialiųjų poreikių turintiems mokiniams, patirtinis ugdymas jose, metodai, patirtys, galimybės. Parengta kvalifikacijos programa, 4 centro mokytojai skaitė pranešimus. ,,Motyvacijos skatinimas ugdant specialiųjų poreikių vaikus netradicinėseaplinkose“, ,,Pažintinių funkcijų lavinimas komunikacinės ir muzikos veiklose“, ,,IKT, interaktyvių grindų, išmaniosios lentos panaudojimas ugdant mokinių gebėjimus“, ,,Patyriminis ugdymas ugdant specialiųjų poreikių mokinius“  \* Siekiant sudaryti palankias sąlygas centro pedagogų ir švietimo pagalbos specialistų metodiniam bendradarbiavimui ir gerosios patirties sklaidai, organizuota 15 (planuota 7) metodinės veiklos renginių: ,, Kalbina knygos lapeliai“, ,,Imuniteto stiprinimas pavasarį“ ir kiti, iš jų 10 metodinių pranešimų.2 gerosios patirties sklaidos savaitės, kiekvienas pedagogas stebėjo 2-3 kolegų veiklas*,*  *\** Parengtas mokytojų stendinis pranešimas “Neįgaliųjų jausmų spalvos (dalyvavo 100 proc. mokytojų)  \* 100 proc. mokytojų dalyvavo metodinėje-praktinėje veikloje Šaukšto teatras ,,Vienos draugystės istorija“. Sukurtos spektakliui reikalingos metodinės priemonės.  \* Vyko 66 projektinės veiklos, įvairių pilietinių akcijų renginiai: „Padėkite žemei“, ,,Žaidžiu pavasario spalvomis“, ,,Mes rūšiuojame“, ,,Bunda žemė – grįžta paukščiai“, ,,Būk mano draugas“, ,,Nenurašyk, o palaikyk“, ,,Pasaulinė autizmo diena“, ,,Tolerancijos diena“, ,,Gerumo mėnuo“, ,,Savaitė be patyčių“, ,,Šypsenos diena“ „Atmintis gyva, nes liudija“ ir kitos.  \*2022 m. vyko veiklos kokybės įsivertinimas, kurio metu buvo atliktos apklausos: ,, Kokia bendradarbiavimo forma geriausia mokyklai – tėvams“, centro mikroklimato įsivertinimas, edukacinių erdvių poreikio įsivertinimas.  \* vyko 8 (planuota 5) Mokytojų tarybos, 8 VGK , 5 (planuota 5) Metodinių būrelių posėdžiai.  \*100 procentų pedagogų, švietimo pagalbą teikiančių specialistų, socialinių darbuotojų ir kitų specialistų, kėlė savo dalykinę kvalifikaciją organizuotuose renginiuose ar individualiai.Kiekvienas pedagogas (10) kvalifikacijos kėlimui skyrė vidutiniškai138 dienas;  Visi socialiniai darbuotojai (4) ir individualios priežiūros darbuotojai (16) lankė privalomus profesinės kvalifikacijos mokymus (po 16 val.).  **2-ojo tikslo** - Užtikrinti ugdytinių saugią emocinę aplinką stiprinant socialinius įgūdžius įgyvendinimui:  \*Siekiama sėkmingos ugdytinių socializacijos, ugdančios jų kultūrinius, higieninius įgūdžius, pilietiškumą, aktyvumą, saviraišką, atskleidžiančius gebėjimus bei polinkius.  *\** 100 proc. Socialinių paslaugų gavėjams parengti Individualūs socialinės globos planai (ISGP),  \* 2022 m. rugsėjo 1 d. padaugėjus socialinių paslaugų gavėjų -7 vaikai, įsteigta nauja grupė;  \* 2022 m. rugsėjo 22 d. pradėta teikti trumpalaikės socialinės globos paslauga 1 vaikui, netekusiam tėvų globos. Parengti teisės aktai, įrengta reikalinga aplinka, aprūpinta reikalingomis priemonėmis  \*. Skatinant naujas pažinimo formas ir metodus organizuotos 11 pažintinių, kultūrinių, meninių veiklų išvykose (planuota 10).  \*Siekiant įtraukti mokinių ir socialinių paslaugų gavėjų tėvus (globėjus) kitus šeimos narius į centro veiklą įvyko 7 bendri renginiai (planuota -5): Pavasario šventė Žaliojoje girioje, Konstacijos močiutės edukaciją “ Ukrainietiškų bandelių kepimas”, svečiavomės pas Andriaus mamą “Kalėdinė pasaka”, Edukacija “Kalėdinės tėvelių dirbtuvės”, Susitikimas su kompensacinės technikos koordinatore, kūrybinių veiklų ciklas “Metų laikų karusėlė” - 2 veiklos: ruduo, vasara. Veiklas vedė Andriaus mama.  \* Stiprinant centro bendruomenės ir socialinių partnerių bendradarbiavimą tęsiami seni bei pradedami nauj bendradarbiavimo projektai*.* 2022 metais atnaujinta bendradarbiavimo sutartis su Šviesos specialiojo ugdymo centru,. Sėkmingai tęsiami tradiciniai renginiai: (planuota 100 -įvyko 95 centro renginiai) : teminiai rytmečiai “Labaryčiai”, “Moliūgų turgelis” Kiemo draugų šventė, Smiginio turnyras, Žiemos šventė, sportinis renginys Žaliojoje girioje “Ruduo miškais ateina”. Vaikų velykėlės, Kaziuko, Užgavėnių, Kalėdinė šventės ir [kiti](https://psmdc.lt/naujienos-2/)  \*Centre visiems mokiniams ir socialinių paslaugų gavėjams užtikrinamas tinkamas, pagal kiekvieno poreikius pritaikytas (dietinis) maitinimas, parengti sveikatai palankūs [valgiaraščiai](https://psmdc.lt/socialines-paslaugos/).  \*Siekiant užtikrinti kokybiškas švietimo bei dienos socialinės globos paslaugas 2022 metais: įsigijome minkštus baldus 2 grupėse ir bendroje erdvėje.Organizuojamas pavėžėjimas 3 Centro automobiliais pritaikytais neįgaliųjų poreikiams, sudaryta galimybė naudotis naktinės grupės paslauga, koreguojami vežiojimo maršrutai pagal tėvų pageidavimus. |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys(toliau – užduotys) | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.Gerinti ugdymo(si) kokybę, didinti mokinių mokymosi motyvaciją. | Taikomi inovatyvūs mokymo(si)metodai ir netradicinės aplinkos skatina mokinių motyvaciją mokymuisi, gilina socializacijos įgūdžius. | 1. Parengta kvalifikacijos tobulinimo programa edukacinių erdvių pritaikymui, patirtiniam ugdymui jose.  90 proc. mokytojų pagilino kompetencijas. I pusmetis.  2. Kiekvieno mokytojo pravestos bent 5 integruotos veiklos, 1- 2 pamokos per savaitę įvairiose edukacinėse erdvėse.  90 proc. pedagogų organizuoja veiklas naudodami modernias interaktyvias ugdymo priemones. | 1.Inicijavau ir parengiau 40 val. kvalifikacijos projektą „Edukacinių erdvių pritaikymas spec. Poreikių turintiems mokiniams, patirtinis ugdymas jose, metodai, patirtys, galimybės“, kuris vyko kartu su Panevėžio l/d „Vaikystė“. Mokytojai kėlė kvalifikaciją.  2. Skatinau integruotų veiklų įgyvendinimą. Vyko 35 (planuota 20) integruotos veiklos įvairiose edukacinėse erdvėse, naudojant įvairias mokymo priemones. Įdomesnis mokymo procesas, skatinama motyvacija mokytis. |
| 8.2. Skatinti mokinius ir pedagogus aktyviai dalyvauti projektinėje veikloje | Pedagogai patobulins edukacinių erdvių naudojimo, IKT taikymo kompetenciją ugdyme. Pedagogai geba pasirinkti įvairias ugdymosi aplinkas, kūrybiškai naudoti IKT savo darbe | 1.Parengti bent 3 projektai 80 procentų mokytojų dalyvauja įvairiose projektinėse veiklose. Kvalifikacinės programos apie edukacinių erdvių panaudojimą rengimas ir vykdymas. Mokymų apie IKT priemones bei šaltinius organizavimas centro pedagogams.  2. 90 procentų mokytojų planuodami ugdymo turinį teminiuose planuose numato įvairių edukacinių erdvių bei IKT priemonių panaudojimą . Stebėta 50 procentų mokytojų veiklų įvairiose edukacinėse erdvėse. | 1. 2022-04-20 skaičiau pranešimą miesto pedagogams „Specialiųjų poreikių turinčių mokinių patirtinis ugdymas: galimybės ir iššūkiai“. Mokytojai parengė 2 finansuotus projektus (planuota 3), 100 proc. mokytojų dalyvauja projektinėse veiklose  2. Visi mokytojai naudojasi įvairiomis edukacinėmis erdvėmis bei IT. Visi mokytojai pasidalino gerąja patirtimi taikant IT. |
| 8.3. Stiprinti socialinį emocinį ugdymą, kuriant saugią, estetišką, individualiems poreikiams pritaikytą aplinką (tęstinis). | Sudarytos sąlygos ugdyti mokinių socialinius emocinius įgūdžius, patirtinį mokymąsi, užimtumą, tenkinant jų saviraiškos poreikius,  Sudarytos individualius poreikius atitinkančios motyvuojančios ugdymo(si) sąlygos. | 1. Atliktas centro mikroklimato tyrimas, rezultatai aptarti bendruomenėje I ketvirtį.  2.Įsivertinta centro aplinkos saugumas, rezultatai aptarti bendruomenėje II ketvirtį.  3.Pritaikyta bent 1 edukacinė erdvė centre skirta patirtiniam ugdymui. III ketvirtis  4.Kiekvieno mokytojo pravestos bent 5 integruotos pamokos, bent 1-2 atviros veiklos įvairiose edukacinėse erdvėse, išnaudojant kiemo erdves. | 1.Atlikau centro mikroklimato įsivertinimą . 2022-02-18 visuotiniame darbuotojų susirinkime aptarti ir pristatyti tyrimo rezultatai.  2.Subūriau darbo grupę įvertinti centro aplinkos saugumą, rezultatai aptarti mokytojų, socialinių darbuotojų susirinkime. Pradėta teikti stacionari trumpalaikės socialinės globos paslauga. Darbas organizuojamas 24 val. per parą.  3.Įrengta 1 lauko klasė, lauko metodinė priemonė „Kubas“ naudojamos daržo lysvės.  100 % mokinių dalyvauja bent vienoje centro edukacinėje erdvėje.  4. Esant palankioms oro sąlygoms kasdien kiekvienas mokytojas praveda bent 1 pamoką kiemo erdvėse, įsigijome naujus sėdmaišius tinkamus lauko užsiėmimams. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1.Nebuvo - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Organizuotos švietimo ir socialinės globos paslaugos 2 atvykusioms ukrainietėms.  3.2. Pradėta teikti trumpalaikės socialinės globos paslauga be tėvų globos likusiam vaikui. . | Organizuota pagalba ir parama ukrainiečių vaikams ir jų šeimų nariams, atstovavimas, informavimas apie teikiamas paslaugas. Centro bendruomenė geranoriškai prisidėjo prie pagalbos naujiems bendruomenės nariams, kuriems reikalinga pagalba. Ugdoma įstaigos kultūra  Organizuojamas darbas naktį bei savaitgalį, parengti nauji teisės aktai, įrengta saugi, atitinkanti reikalavimus aplinka, aprūpinta reikiamomis priemonėmis. Platesnis įstaigos teikiamų reikalingų paslaugų spektras. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. Nebuvo - | - | - | - |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR *KOMPETENCIJŲ TOBULINIMAS***

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai x☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Stiprinti gebėjimą orientuotai ir kryptingai siekti išsikeltų tikslų. |
| 7.2. Toliau gilinti supratimą apie darbuotojų veiklos stebėjimą ir grįžtamojo ryšio teikimą. |

Direktorė Dainė Šilienė